**TÖÖVÕTULEPING**

Riigimetsa Majandamise Keskus, edaspidi **tellija**, keda esindab [Vali sobiv] [Vali kuupäev] [Vali sobiv] nr  alusel , ühelt poolt,

ja , edaspidi **teenuse osutaja,** keda esindab [Vali sobiv] alusel teiselt poolt, keda nimetatakse edaspidi **pool** või ühiselt **pooled**,

sõlmisid lepingu, edaspidi **leping**, avatud menetlusega riigihanke 1-47/……………….viitenumber……….Osa ……tulemusena alljärgnevas:

1. **LEPINGU ESE**
   1. Lepingu esemeks on Teenuse osutaja poolt Tellijale **sisehaljastuse hooldustööde teostamine RMK ………………kontoris** (edaspidi nimetatud **Teenus**) vastavalt Lepingule ja Lepingu punktis 2 toodud Lepingu dokumentidele.
   2. Teenuse osutaja peab osutama teenust lähtudes Lepingust ning Lepingu punktis 2 nimetatud Lepingu dokumentidest. Teenus loetakse osutatuks vastavuses Lepinguga siis, kui Teenus vastab kõikidele Lepingust ja Lepingu dokumentidest tulenevatele nõuetele.
   3. Lepingus sätestamata tingimuste osas peab Teenus vastama tavaliselt sarnasele tegevusele esitatavatele nõuetele ja/või võimaldama Tellija jaoks Lepinguga eeldatud eesmärgi saavutamist ning olema asjaolusid arvestades mõistliku, kuid mitte väiksema kui keskmise kvaliteediga.
2. **LEPINGU DOKUMENDID**
   1. Lepinguga seotud dokumentideks on:
      1. Lisa 1 - Hanke „     “ alusdokumendid ;
      2. Lisa 2 - Teenuse osutaja poolt esitatud pakkumus;
      3. Lisa 3 - Konfidentsiaalsuse tagamise leping.
   2. Kõik Lepingu dokumendid täiendavad üksteist ning Teenuse osutaja kohustub täitma kõiki nimetatud dokumentidest ja õigusaktidest tulenevaid kohustusi ning nõudeid. Lisaks on Teenuse osutaja kohustatud täitma mis tahes muid Lepingus nimetamata kohustusi ja Tellija korraldusi ning teostama mis tahes muid Lepingus nimetamata toiminguid, mis on vajalikud Lepingu alusel kokkulepitud eesmärgi saavutamiseks.
3. **TEENUSE OSUTAJA ON KOHUSTATUD**
   1. rakendama Lepingust tulenevate kohustuste täitmisel hoolsust ja kutseoskusi oma parimate teadmiste ja oskuste tasemel ning osutama Teenust vastavuses kõigi Lepingust ja Lepingu dokumentidest tulenevate tingimustega, sh hankima kogu Teenuse osutamiseks vajaliku kvalifikatsiooniga tööjõu, materjalid ja töövahendid;
   2. tagama Teenuse osutamisel kõigi ohutus-, keskkonnaalaste, töökaitse ja muude nõuete täitmise oma kulul ning kandma õigusaktides ettenähtud vastutust nimetatud nõuete täitmata jätmise eest;
   3. tagama Teenuse osutamisel ruumide ja territooriumi korrashoiu, samuti sealviibivate inimeste tervise ja materiaalsete väärtuste ohutuse ja kaitse ning vastutama tööalal ja selle vahetus läheduses oleva Tellija omandi kahjustamise, hävimise ja kaotsimineku eest;
   4. Teenuse osutamisel lähtuma Lepingu tingimustest. Lepingus üheselt mõistetavate tingimuste puudumisel aga lähtudes Tellija poolt esitatud dokumentidest, nõuetest, tingimustest, juhistest, korraldustest ja muudest tahteavaldustest (edaspidi ühiselt nimetatud Korraldus).
   5. Teenuse osutajale on täitmiseks kohustuslik üksnes Tellija Lepingus näidatud kontaktisiku või tema poolt volitatud isiku poolt antud selline Korraldus, mis ei ole vastuolus Lepingu tingimustega ega tavaliselt sarnasele tegevusele esitatavate nõuetega. Kui Tellija poolt antud Korraldus muudab Lepingus Teenusele esitatud tingimusi või Tellija varasemat Korraldust nii, et sellega kaasneb Teenuse osutaja töömahu ja kulutuste oluline suurenemine võrreldes esialgselt kavandatuga, on Tellija kohustatud temaga eelnevalt kooskõlastatud kulutused hüvitama, tasudes Teenuse osutaja lisatasu;
   6. teatama Tellijale viivitamatult kõigist asjaoludest (sh vigadest, vastuoludest või puudujääkidest jne), mis ohustavad Teenuse osutamist vastavalt Lepingust tulenevatele tingimustele;
   7. võimaldama Tellijal kontrollida Teenuse osutamist ja andma kõikide Teenuse osutamisega seotud asjaolude kohta Tellija nõudel mistahes Tellijale vajalikku teavet. Kui kontrollimisel on ilmne, et Teenust ei teostata õigeaegselt või et Teenus ei vasta Lepingust tulenevatele nõuetele, võib Tellija määrata mõistliku pikkusega aja, mille jooksul Teenuse osutaja peab kindlustama Teenuse osutamise vastavalt Lepingust tulenevatele tingimustele;
   8. juhul, kui Teenus ei vasta Lepingust tulenevatele nõuetele, kõrvaldama Tellija nõudmisel puudused viivitamatult oma kulul;
   9. lähtuma Teenuse osutamisel alati Tellija huvidest;
   10. nii Teenuse osutamise ajal kui pärast seda hoidma konfidentsiaalsena talle Teenuse osutamise tõttu teatavaks saanud asjaolud (eelkõige Tellija tootmis- ja ärisaladus, jne), mille puhul Teenuse osutaja teadis või pidi teadma, et nende konfidentsiaalsena hoidmine on Tellija või kolmanda isiku huvides.
   11. täitma ka muid Lepingust, õigusaktidest, heast tavast või Tellija vastavatest õigustest tulenevaid kohustusi.
4. **TELLIJA ON KOHUSTATUD**
   1. õigeaegselt kõrvaldama Teenuse osutamist tegemist segavad takistused;
   2. andma Teenuse osutajale teenuse osutamiseks vajalikku teavet;
   3. maksma Teenuse osutajale tulenevatele nõuetele vastava Teenuse osutamise eest tasu vastavuses Lepinguga;
   4. täitma ka muid Lepingust, õigusaktidest, heast tavast või Teenuse osutaja vastavatest õigustest tulenevaid kohustusi.
5. **LEPINGU MAKSUMUS JA TASUMINE.**
   1. **Lepingu kogumaksumus on ………….eurot, millele lisandub käibemaks seaduses sätestatud määras.**
      1. Tellija tasub teenusepakkujale lepingu täitmise eest teenusepakkuja poolt esitatud arvete alusel üks kord kuus, eelneval kuul osutatud teenuste eest.
      2. Osutatava sisehaljastuse hooldusteenuse maksumus ühes kuus on……..eurot, millele lisandub käibemaks seaduses sätestatud määras
   2. Teenuse hinnale lisandub tellimuse korral lisatööde maksumus.
   3. **Kõiki lisatöid tellitakse vastavalt vajadusele eraldi hinnapakkumise ja tellimuse alusel ning tasutakse eraldi arve alusel.**
   4. Lepingu tegelik kogumaksumus võib muutuda sõltuvalt lisateenuse vajadustest lepingu perioodi jooksul.
   5. Lepingu mahu suurendamine või vähendamine, fikseeritakse kirjalikult lepingu lisana. Muudatused mahus ei tohi ületada 10% lepingu kogumaksumusest.
   6. Teenuse pakkuja esitab tellijale arve üks kord kuus iga eelneva kuu kohta (hiljemalt 10. kuupäevaks).
   7. Teenuse pakkuja esitab arve vaid elektrooniliselt. Arve maksetähtaeg peab olema vähemalt 15 (viisteist) päeva. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
6. **KAHJU HÜVITAMINE**
   1. Pooled on kohustatud täielikult hüvitama teineteisele oma kohustuse rikkumisega tekitatud kahju, välja arvatud juhul, kui kahju tekitanud Pool ei vastuta kahju tekkimise eest vastavalt vääramatu jõule.
   2. Pool vastutab oma esindaja (juhatuse või seda asendava organi liikme või muu teda esindava isiku) ja isikute, keda ta oma kohustuse täitmiseks kasutab, sealhulgas töötajate, teenistujate, alltöövõtjate, esindajate või käsundisaajate, tegevusega põhjustatud kahju eest samamoodi nagu oma tegevusega põhjustatud kahju eest.
   3. kahju hüvitamise kohustuse täitmisega viivitamise korral kohustub kahju tekitanud Pool maksma teisele Poolele viivist 0,15% (null koma viisteist protsenti) tähtaegselt tasumata summalt iga kahju hüvitamisega viivitatud päeva eest.
   4. Ühegi Lepingus või seaduses ettenähtud õiguskaitsevahendi (nt kohustuse täitmise nõue, leppetrahvi, viivise või intressi nõue, lepingu lõpetamine, omapoolsete kohustuste täitmise peatamine jms) kasutamine ei võta kahju kannatanud Poolelt õigust nõuda teiselt Poolelt täiendavalt kogu temale tekitatud kahju hüvitamist.
7. **VÄÄRAMATU JÕUD**
   1. Pool ei vastuta oma kohustuse rikkumise eest üksnes juhul, kui ta tõendab, et rikkus kohustust takistava asjaolu tõttu, mida ta ei saanud mõjutada, ja kui sellise takistava asjaolu arvesse võtmist Lepingu sõlmimise ajal või selle vältimist või takistavast asjaolust või selle tagajärgedest ülesaamist ei saanud temalt mõistlikkuse põhimõttest lähtudes oodata.
   2. Kui nimetatud takistav asjaolu on ainult ajutine, ei vastuta Pool kohustuse rikkumise eest üksnes aja vältel, mil takistav asjaolu mõjutas kohustuse täitmist.
   3. Pool, kes rikub kohustust Lepingu punktis 7.1 nimetatud takistava asjaolu tõttu, peab teatama teisele Poolele sellest asjaolust ja selle mõjust tema võimele kohustust täita viivitamata pärast seda, kui ta sai takistavast asjaolust teada või pidi sellest teada saama. Teatamata jätmise korral vastutab ta sellega teisele Poolele tekitatud kahju eest.
   4. Pool ei või tugineda kohustuse rikkumisele teise Poole poolt ega kasutada sellest tulenevalt ühtki õiguskaitsevahendit, kui kohustuste rikkumise põhjustas tema enda käitumine.
   5. Lepingu punktis 7.1 nimetatud takistava asjaolu esinemine ei vabasta Pooli kohustusest võtta tarvitusele kõik võimalikud abinõud kohustuse rikkumisega tekitatava kahju vältimiseks või vähendamiseks.
8. **LEPINGU JÕUSTUMINE, TÄHTAEG, MUUTMINE JA LÕPPEMINE**
   1. Leping jõustub selle allkirjastamisega mõlema Poole poolt.
   2. Tööde teostamise tähtaeg on 24 kuud lepingu sõlmimisest.
   3. Lepingut võib muuta üksnes Poolte kirjaliku kokkuleppega.
   4. Pooltel on õigus Lepingu muutmises kokku leppida üksnes seaduses ja lepingus sätestatud juhtudel ning juhul, kui muutmise tingivad objektiivsed asjaolud, mida tellijal ei olnud võimalik lepingu sõlmimise ajal ette näha ja lepingu muutmata jätmise korral satuks täielikult või olulises osas ohtu lepinguga taotletud eesmärgi saavutamine.
   5. Leping lõpeb:

8.5.1 Lepingus toodud Poolte kohustuste nõuetekohasel täitmisel;

8.5.2 Lepingu lõpetamisel ühe Poole poolt Lepingus ettenähtud juhtudel;

8.5.3 Lepingu tervikuna kehtetuks tunnistamisel seaduses sätestatud juhtudel;

8.5.4 Lepingu lõpetamisel Poolte kokkuleppel.

* 1. Tellija võib ühepoolselt Lepingu lõpetada ennetähtaegselt, kui Töövõtja ei täida Lepingust või seadusest tulenevaid kohustusi või täidab neid mittenõuetekohaselt. Sellisel juhul võib Tellija lisaks Lepingu lõpetamisele nõuda Tellijale kohustuse rikkumisega tekitatud kahju hüvitamist.
  2. Teenuse osutaja võib ühepoolselt Lepingu lõpetada ennetähtaegselt, kui Tellija ei maksa Lepingust tulenevatele nõuetele vastava Töö tegemise eest Tasu vastavuses Lepinguga;
  3. Lepingu ennetähtaegne lõpetamine ühe Poole poolt Lepingus sätestatud alustel toimub vastava kirjaliku teatega teisele Poolele.
  4. Lepingu lõppemine vabastab mõlemad Pooled nende Lepingust tulenevate kohustuste täitmisest.
  5. Lepingu ennetähtaegsel lõpetamisel on Töövõtjal õigus saada tasu üksnes faktiliselt teostatud ja Tellija poolt vastuvõetud Töö eest.
  6. Lepingu lõppemisel mistahes põhjusel, kaasa arvatud Lepingu kehtetus, kohaldatakse ka peale Lepingu lõppemist neid Lepingu sätteid, mis oma olemuse tõttu sätestavad Poolte õigusi ja kohustusi pärast Lepingu lõppemist. Eelmises lauses sätestatu käib iseäranis sätete kohta, mis määravad Pooltevaheliste vaidluste lahendamise, Lepinguga ettenähtud Tasu maksmise kohustuse ning Tasu arvestamise ja maksmise korra, konfidentsiaalsuse ning Poolte vastutuse ja kahju hüvitamise.

1. **LEPINGU KONTAKTISIKUD**
   1. Lepingu kontaktisikuteks tehnilistes küsimustes on:

9.1.1 Tellija poolt –

9.1.2 Teenuse osutaja poolt –      , tel      , e-post      .

* 1. Poole kontaktisiku muutumisest teavitatakse teist Poolt e-posti teel.

1. **MUUD SÄTTED**
   1. Pooltel ei ole õigust anda Lepingust tulenevaid õigusi ja/või kohustusi üle kolmandatele isikutele teise Poole eelneva kirjaliku nõusolekuta.
   2. Pooltel on õigus töödelda Lepingu alusel saadud isikuandmeid Lepingust tulenevate kohustuste täitmiseks. Tellijal on õigus edastada Lepingu alusel saadud isikuandmeid lepingulisele turvaettevõtjale ja IT-teenuse pakkujale.
   3. Kõik Lepingust tulenevad erimeelsused ja vaidlused püütakse lahendada lepingupoolte vaheliste läbirääkimiste teel, kaasates vajadusel eksperte ja leppides kokku vaidlusete lahendamise ning kulude kandmise täpse korra. Vaidlused lahendatakse läbirääkimiste ebaõnnestumise korral Tellija asukohajärgses kohtus Eesti Vabariigi õiguse kohaselt.
   4. Leping on allkirjastatud digitaalselt.

|  |  |
| --- | --- |
| **Tellija**  (allkirjastatud digitaalselt) | **Teenuse osutaja**  (allkirjastatud digitaalselt) |
|  |  |

**KONFIDENTSIAALSUSE TAGAMISE LEPING**

**Riigimetsa Majandamise Keskus,** edaspidi nimetatud RMK või teabevaldaja, keda esindab RMK (millise põhimääruse alusel ja kes), ühelt poolt

ja **(teenuse osutaja nimi)** edaspidi nimetatud teabesaaja, keda esindab põhikirja alusel juhatuse liige ….., teiselt poolt,

keda nimetatakse edaspidi käesolevas lepingus pool või koos pooled,

sõlmisid käesoleva konfidentsiaalsuse tagamise lepingu, edaspidi nimetatud leping, alljärgnevas:

1. Lepingu objektiks on fikseerida konfidentsiaalse informatsiooni edastamise, valdamise ja kasutamise nõuded teabesaajale ja tema allpoolnimetatud töötajatele seoses teabesaaja ja tema töötajate tegevusega teabevaldaja ja tema töötajate nõustamisel:
   1. …
2. Teabesaaja on kohustatud tagama konfidentsiaalse informatsiooni, teabe ja dokumentide saladuses hoidmise.
3. Konfidentsiaalne informatsioon on igasugune teave, dokument või andmed mistahes kujul või vormis, mis on teabesaajale ja tema töötajatele teatavaks saanud seoses käesoleva lepingu täitmisega RMK-le teenust pakkudes, sh kuid mitte ainult:
   1. kolmandate isikute ärisaladus, sh teave olemasolevate või kavandatavate finantsplaanide, rahastamisallikate, maksetingimuste, ühikuhindade, tootmisprotsesside, tootmissisendite, äripartnerite, turunduskanalite, klientide, tarneahelate- ja tingimuste, IT lahenduste ja personali kohta;
   2. muu teave, mille konfidentsiaalsena hoidmist võib teabe olemust arvestades mõistlikult eeldada, eelkõige selline teave, mille saladuses hoidmiseks on kolmas isik ise teinud pingutusi ja mille avalikuks tulek võib kahjustada kolmanda isiku majandustegevust.
4. Teabesaaja on kohustatud tagama, et:
   1. konfidentsiaalset informatsiooni kasutatakse üksnes temalt tellitud töö teostamise eesmärgil ja raames ning seda ei avaldata kolmandatele isikutele;
   2. konfidentsiaalset informatsiooni ei kopeerita, reprodutseerita või kasutata väljaspool käesolevat lepingut, sh ei kasutata konfidentsiaalset informatsiooni teabesaaja huvides;
   3. tema töötajad hoiavad konfidentsiaalset informatsiooni turvaliselt mistahes volitamata juurdepääsu eest nii töösuhte kehtivuse ajal kui pärast selle lõppemist, sõlmides vajadusel selleks vastavad konfidentsiaalsuskokkulepped. Teabesaaja on kohustatud RMK-d viivitamatult teavitama konfidentsiaalse informatsiooni sattumisest kolmandate isikute kätte.
5. Teabesaaja võib avaldada konfidentsiaalset informatsiooni üksnes RMK eelneval kirjalikku taasesitamist võimaldavas vormis antud loal. RMK annab nõusoleku konfidentsiaalse informatsiooni avaldamiseks teabesaajale juhul, kui viimane on õiguslikult kohustatud seda avaldama pädevatele organitele või isikutele seaduse või kohtu otsuse alusel.
6. Konfidentsiaalsuse tagamise nõuded ei kehti informatsioonile:
   1. mis on saanud teatavaks nimetatud lepingust sõltumatult;
   2. mille avalikustas õiguspäraselt kolmas isik käesoleva lepingu poolte tegevusest sõltumata;
   3. mille avalikustamise kohustus tuleneb Eesti Vabariigis kehtivatest õigusaktidest.
7. Konfidentsiaalsuskohustus kehtib tähtajatult ka peale lepingu lõppemist nii teabesaaja kui tema töötajate suhtes.
8. Teabesaaja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
9. Juhul, kui teabesaaja või tema töötaja rikub lepingus kokkulepitud konfidentsiaalsuskohustust või kasutab konfidentsiaalset informatsiooni pahauskselt enda huvides ja sellega kaasneb kahju, on RMK-l õigus nõuda kahju hüvitamist võlaõigusseaduse sätete alusel.
10. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
11. Käesolev leping ja kõik selle lepingu muudatused jõustuvad pärast nende allakirjutamist mõlema poole poolt alates allakirjutamise momendist.
12. Leping on allkirjastatud digitaalselt.

Poolte andmed:

|  |  |
| --- | --- |
| **Riigimetsa Majandamise Keskus** | **(teenuse osutaja andmed)** |
| Registrikood 70004459 |  |
| Mõisa/3, Sagadi küla, Haljala vald |  |
| 45403 Lääne-Viru maakond |  |
| Tel 676 7500 |  |
| E-post rmk@rmk.ee |  |